**ТӘРБИЕ САҒАТЫ**

**Күні:** 23.10.2015 ж.

**Тақырыбы:** «Арайлы алтын күз»

**Мақсаты:** Мектебімізде өткізіліп жатқан «Алтын күз» мерекесіне ұйымшылдықпен қатыса отырып, күз-байлық, күз-береке, күз-молшылық, күз-шаттық, күз-қуаныш екенін оқушы санасына жеткізу. өздеріне ерік бере отырып, ауызбіршілікке, ынтымақтастыққа баулу.

**Жоспары:**

1. Бастауыш сыныптардың өлең-тақпақтары.
2. Жоғары сынып оқушыларының өлең-тақпақтары.
3. Ән.
4. Попурри би.
5. КВН
6. Киім үлгісі.
7. Жайдарманшылар өнері.
8. Би. Жоғары сынып қыздары.
9. «Жалынды жастар» жайдарманшылар тобы.
10. Би.

**Жүргізуші №1:** Армысыздар, қымбатты ұстаздар мен оқушылар! «Арайлы алтын күз» атты күзгі бал кешіне қош келдіңіздер. Бәрекелді, мерекелі Алтын күз құтты болсын. Қасиетті күз мезгілінің бір сөзбен айтып жеткізу мүмкін емес. Күз дегеніміз - жазира даланың дархан дастарханы. Күз дегеніміз - байлық, молшылық.

**Жүргізуші №2:**

Құлақтан кіріп бойды алар

Әсем ән мен тәтті күй

Көңілге түрлі ой салар

Әнді сүйсең мендей сүй! – деп, **БАСТАУЫШ СЫНЫП** **ОҚУШЫЛАРЫНЫҢ ДАЙЫНДАП КЕЛГЕН ӨЛЕҢ-ТАҚПАҚТАРЫНА СӨЗ ТІЗГІНІН БЕРЕМІЗ.**

**Жүргізуші №1:**

Сұр бұлт түсі суық қаптайды аспан,  
Күз болып, дымқыл тұман жерді басқан.   
Білмеймін тойғаныма, тоңғаныма,  
Жылқы ойнап, бие қашқан, тай жарысқан - деп Абай атамыз күз мезгілін жырлаған.

**КЕЗЕК ЖОҒАРЫ СЫНЫП ОҚУШЫЛАРЫНЫҢ ӨЛЕҢДЕРІНДЕ. ҚАРСЫ АЛЫҢЫЗДАР!**

**Жүргізуші №2:**

Қош келдіңіз көрермен,

«Күзгі бал» сын-кешіне

Отырыңыз қол соғып,

Шат күлкіге бөлене.

Көбейді құт-береке,

Астық толы қоймамыз

Құтты болсын мереке!

**Жүргізуші №1:**

Әнге толы қазағымның тірлігі,

Кіріп тұрса ынтымақ пен бірлігі.

Ән жүректе бүршік жарып гүлдейді,

Сезіміңді сергітетін ән жыры! – деп, **КЕЛЕСІ НӨМІРІМІЗДЕ ОҚУШЫЛАРЫМЫЗДЫҢ ӘНІН ҚАБЫЛ АЛЫҢЫЗДАР!**

**Жүргізуші №2:**

Бишілерім баладан,  
Сүйріктей туған анадан  
Қамқорлық керек сіздерден,  
Сәті түсер саладан.  
Бала өнері халықтың,  
Бар кәдеге жараған, - ендігі ретті өнерлі қыздарымызға береміз.

**ПОПУРРИ БИ (6-7 сынып). ҚАРСЫ АЛЫҢЫЗДАР!**

**КВН**

**Жүргізуші №1:**

Бүгінгі кеш өтіп жатыр өз мәнімен,

Әр сұлу әсем болар өз жанымен деп, **КЕЛЕСІ КЕЗЕКТІ СӘНҚОЙ ҚЫЗДАРЫМЫЗҒА БЕРЕМІЗ. ОРТАДА КҮЗГІ КИІМ ҮЛГІСІН ДАЙЫНДАП КЕЛГЕН ҚЫЗДАРЫМЫЗ.**

**Жүргізуші №2:** Алтын күз бірде шуақ, бірде салқын,

Жер мен көк жалтыраған сап-сары алтын

Ағашта жапырақтар сылдырлайды,

Төгілген алтын теңге сансыз жалқын.

Сары алтын батсайыдай дала мидай,

Үйілген мая-мая қызыл мидай

Қырманда қызыл алтын, қызыл маржан,

Жайнайды жаратылыс берген сыйдай,- деп Сәкен Сейфуллин атамыз алтын күзді керемет шабытпен сары алтынға теңеп жырлаған екен.

Қазақ өнер десе ішкен асын жерге қоятын халық қой.

**АЛ БІЗДІҢ ОҚУШЫЛАРЫМЫЗ СЕГІЗ ҚЫРЛЫ, БІР СЫРЛЫ ЖАСТАР БОЛЫП ТАБЫЛАДЫ. ЕНДІГІ РЕТ ЖАЙДАРМАНШЫЛ ЖАСТАРЫМЫЗДА! Сонымен, «Жезде мен балдыздың арасында болған оқиға». Тамашалаңыздар!**

**Жүргізуші №1:** Мың бұралған арулар билей басып,

Келеді міне ортаға толқып тасып.

Аруларын сыйлаған халқым менің,

Көңілді қошеметпен құлақ асып! - **БИ, ОРТАДА** **ЖОҒАРЫ СЫНЫП ҚЫЗДАРЫ.**

**Жүргізуші №2:**

**ҚАЗАҚТАРДЫҢ АРАСЫНДА НЕШЕ ТҮРЛІ ҚЫЗЫҚТЫ ОҚИҒАЛАР БОЛЫП ТҰРАДЫ,**

**СОНЫҢ БІРІ МӘДЕНИЕТ ОШАҒЫ – ТЕЛЕСТУДИЯДА БОЛЫПТЫ, СОНЫМЕН, «ТЕЛЕСТУДИЯДА БОЛҒАН ОҚИҒА». «ЖАЛЫНДЫ ЖАСТАР» ЖАЙДАРМАН КОМАНДАСЫНЫҢ ДАЙЫНДАП КЕЛГЕН НӨМІРІН ТАМАШАЛАҢЫЗДАР!**

**Жүргізуші №1:** Алтын күз біз бен сізге шуақ шашсын,

Көңілді серіппелі күйін ашсын.

Бақ пенен  шаттық бірге қатар қонып,

Береке бірлікпенен ортақтассын.

**ЕНДІГІ КЕЗЕКТЕ БИ. ҚАРСЫ АЛЫҢЫЗДАР!**

**Жүргізуші №2:** Біздің «Алтын күз» мерекесі соңына да жетті! «Алтын күз» мерекесіне белсенділік танытқан оқушыларды **МАРАПАТТАУ ҮШІН СӨЗ КЕЗЕГІН ӘДІЛҚАЗЫЛАР АЛҚАСЫНА** береміз!

**Жүргізуші №1:**

Білім - теңіз, мектепті кеме дейміз,

Білім мен тәрбие егіз неге дейміз,

Әдемі мен тәлімі үндесетін,

Жастарды болашаққа жетелейміз.

Жеңістер мен жеңілістен тұратын

Өмір-күрес, жеткізе ме мұратын.

Өнерлерің өрлей берсін, қайыспаңдар,

Ойлы орта кеңейсін күннен-күнге

Өскен елдің жұртынан қалыспаңдар, - деп отырып бүгінгі «Арайлы алтын күз» атты кешімізді тәмамдаймыз. Сау болыңыздар!